
Naslov: SOTLA POPLAVLJA
Tekst za  voditelja:

T- Orešje 
Mejna reka Sotla je ponovno prestopila svoje bregove. Poplavila je 50 hektarov polj na Bizeljskem pri vasi Orešje, polovica cestišča do mejnega prehoda je pod vodo in če bo še naraščala, bodo mejni prehod kot ponavadi zaprli. Gospodarska poslopja in hiše niso ogrožene, saj jih ob sami reki ni in so višje. Krajani, ki imajo zaradi tega manjši pridelek ali ostanejo brez njega, so prepričani, da so poplave posledice nedokončane regulacije, zaradi česar narasla Sotla odnaša zemljo. Medtem ko so na hrvaški strani že začeli oblagati brežine s kamenjem, se vodarji na naši strani izgovarjajo, da za kaj takega nimajo soglasja sosedov. Apeli krajevne skupnosti, ki jih naslavljajo na odgovorne, pa še niso obrodili želenih sadov.

